KOMISIJOS REGLAMENTAS (EB) Nr. 1507/2004
2004 m. rugpjūčio 25 d.
dėl Baltijos menkių žvejybos su Švedijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
2003 m. gruodžio 19 d. Reglamentas (EB) Nr. 2287/2003, nustatantis 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse bei Bendrijos laivams vandenyse, kuriuose sugavimai yra ribojami, numato Baltijos menkių kvotas 2004 m. (2)
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikoma kvota, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimų kvotą.
(3)
Pagal Komisijai pateiktą informaciją su Švedijos vėliava plaukiojančių arba Švedijoje įregistruotų laivų Baltijos menkių sugavimais ICES II a zonoje (EB vandenys), Šiaurės jūroje laivais buvo išnaudota 2004 m. skirta kvota. Švedija uždraudė žvejoti šią rūšį nuo 2004 m. birželio 13 d. Todėl reikėtų nustatyti šią datą,
PRIĖMĖ ŠĮ REGLAMENTĄ:
1 straipsnis
Su Švedijos vėliava plaukiojantys arba Švedijoje įregistruoti laivai laikomi išeikvoję 2004 m. Baltijos menkių sugavimui ICES II a zonoje (EB vandenys), Šiaurės jūroje, skirtą kvotą.
Draudžiama žvejoti Baltijos menkes ICES II a zonoje (EB vandenys), Šiaurės jūroje laivais, plaukiojančiais su Švedijos vėliava arba registruotais Švedijoje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo datos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. birželio 13 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 25 d.